Родионов Виктор Иосифович
Виктор Иосифович Родионов (1924 çулхи утăн 22-мĕшĕ, Сĕнтĕрвăрри хули, Сĕнтĕрвăрри районĕ, Чăваш АО, РСФСР — 1987 çулхи çăвăн 19-мĕшĕ, Шупашкар, Чăваш АССР) — чăваш совет театр актёрĕ, мусăкçă, диктор, пĕрлĕх ĕçченĕ.

РСФСР тава тивĕçлĕ артисчĕ (1975), РСФСР халăх артисчĕ (1980), Чăваш АССР тава тивĕçлĕ артисчĕ (1951), чăваш халăх артисчĕ (1968).

Кун-çулĕ 
Вăл Чăваш автономи облаçне кĕнĕ Сĕнтĕрвăрри хулинче 1924 çулхи утăн 22-мĕшĕнче пачăшкă кил йышĕнче çуралнă. Шкул çулĕсем Шупашкар районĕнчи Шĕмшер ялĕнче иртнĕ.

1941 çулта Шупашкарти мусăк училищинче вĕренсе тухнă хыççăн чăваш театрĕнче ĕçлеме тытăннă.

Мускаври А. Луначарский ячĕллĕ театр ӳнерĕн патшалăх институчĕн чăваш студинче пĕлӳ пухса таврăнсан Чăваш патшалăх драма театрĕнче ĕçлет. Унта вăл хăйĕн ĕмĕрĕ тăршшипех - пурĕпе тăваттă теçетке çул - тăрăшать. Çав тапхăрта сцена ăсти 350 ытла роле сăнарлать. Яш чухнех вал чăваш чĕлхине çине тăрсах алла илет.

Театрти ĕç-пуçа пăрахмасăрах Виктор Иосифович 11 çул хушши Чăваш республикин тата Шупашкар хулин телерадио дикторĕ вырăнне йышăннă. Пĕрмаях радио- тата телелартăмсене тата фильмсене чăвашла сасă кĕртес ĕçе хутшăннă.

Родионовăн мусăк хайлавĕсене Чăваш патшалах театрĕнчи 21 спектакле кĕртнĕ. 1954–68 тата 1970–86 çулсенче – Пĕтĕм Раççейри театр пĕрлĕхĕн Чăваш уйрăмĕн председателе.

Чыславсемпе парнесем 
 Чăваш АССР тава тивĕçлĕ артисчĕ (1951)
 Чăваш халăх артисчĕ (1968)
 РСФСР тава тивĕçлĕ артисчĕ (1975)
 РСФСР халăх артисчĕ (1980)
 К.С. Станиславский ячĕллĕ РСФСР патшалăх парни (1971)
 «Хисеп палли» орден,
 Виктор Родионов урамĕ (Шупашкар).

Вуламалли 
 Романов П.В., "Студийцы". Шупашкар, 1982
 Вдовцева Л.П. "Талант – всегда загадка" Шупашкар, 1984.
 Романов, П.В. Студийцы.— Чебоксары: Чуваш.кн.изд-во, 1982.— С91.
 Вдовцева, Людмила Пахомовна. Для театра рожденный: очерк о творчестве артиста Родионова Виктора Иосифовича /Людмила Вдовцева// Талант — всегда загадка: очерки,— Чебоксары: Чуваш. кн. изд-во, 1984.— С.34-С.55.

Асăрхавсем

Каçăсем 
 Виктор РОДИОНОВ: "Эпĕ лайăх артист пулатăпах..."
 В Чувашском драматическом театре прошел вечер памяти Виктора Иосифовича Родионова 
 Чăвашла хăй тĕллĕн вĕренсе халăха тыткăнланă артистăн асăну каçĕ
 Для театра рожденный. Виктор Иосифович Родионов. 
 В чувашском драмтеатре пройдет вечер-воспоминание выдающегося актера Виктора Родионова 

Актёрсем, алфавитпа
Чăваш Енĕн паллă çыннисем
Пайăр çынсем, алфавитпа
Утăн 22-мĕшĕнче çуралнисем
1924 çулта çуралнисем
Çăвăн 19-мĕшĕнче вилнисем
1987 çулта вилнисем
Пайăр çынсем:К. В. Иванов ячĕллĕ ЧПАДТ